CELEX: 62014CN0071
Language: hu
Date: 2014-02-10 00:00:00
Title: C-71/14. sz. ügy: A First-tier Tribunal (Information Rights) (Egyesült Királyság) által 2014. február 10-én benyújtott előzetes döntéshozatal iránti kérelem – East Sussex County Council kontra The Information Commisssioner, Property Search Group, Local Gouvernment Association

7.4.2014   
            
            
               HU
            
            
               Az Európai Unió Hivatalos Lapja
            
            
               C 102/25
            
         A First-tier Tribunal (Information Rights) (Egyesült Királyság) által 2014. február 10-én benyújtott előzetes döntéshozatal iránti kérelem – East Sussex County Council kontra The Information Commisssioner, Property Search Group, Local Gouvernment Association
   (C-71/14. sz. ügy)
   2014/C 102/34
   Az eljárás nyelve: angol
   
      A kérdést előterjesztő bíróság
   
   First-tier Tribunal (Information Rights)
   
      Az alapeljárás felei
   
   
      Felperes: East Sussex County Council
   
      Alperesek: The Information Commisssioner, Property Search Group, Local Gouvernment Association
   
      Az előzetes döntéshozatalra előterjesztett kérdések
   
   
               1)
            
            
               Hogyan kell értelmezni a 2003/4/EK irányelv (1) 5. cikkének (2) bekezdését, és különösen a meghatározott fajtájú környezeti információ szolgáltatásáért felszámolt ésszerű díj tartalmazhatja-e a következőket:
               
                           a)
                        
                        
                           a hatóság által az ilyen információkérés megválaszolásához használt adatbázis fenntartási költségeinek egy része;
                        
                     
                           b)
                        
                        
                           a díj megállapításakor megfelelően figyelembe vett, a munkaórákra eső általános költségek?
                        
                     
         
               2)
            
            
               Összeegyeztethető-e az irányelv 5. cikkének (2) bekezdésével és 6. cikkével, ha a tagállam előírja nemzeti rendelkezéseiben, hogy a hatóság a környezeti információ szolgáltatásáért olyan összegű díjat számolhat fel, amely „[…] nem haladja meg a hatóság által ésszerűnek tartott határt”, ha a hatóság „ésszerű határ” meghatározására irányuló határozata az angol jog alapján közigazgatási és bírósági felülvizsgálat tárgya lehet?
            
         
      (1)  A környezeti információkhoz való nyilvános hozzáférésről és a 90/313/EGK irányelv hatályon kívül helyezéséről szóló, 2003. január 28-i 2003/4/EK európai parlamenti és tanácsi irányelv (HL L 41., 26. o.; magyar nyelvű különkiadás 15. fejezet, 7. kötet, 375. o.)